Con vistes a la badea de Lluanco y nel mesmu paséu marítimu, na mesma oriella del Cantábricu, asómase El Tormentín, un restorán sidrería rexentáu dende 2015 por Guillermo Coviella que xunto al so equipu, encárguense de faer d’esti restorán un llugar privilexáu pa esfrutar de les especialidaes de la casa, como son los arroces, con bugre, con amasueles o prietu con calamares. Especial atención merézlu l’arroz con pulpu y güévara d’oricios evidentemente en tiempu d’ello y por encargu previu.
#000009
De los arroces, encárgase de tresnalos Pilar Diego, mentes qu’el pexe y el mariscu son la especialidá de Diego Busto que tresna daqué perparticular como son los llagostinos trinchaos al fornu.
#000010
Y nun escaezamos los postres, tamién de casa, que son la meyor forma de completar la propuesta gastronómica de calidá y tradición qu’alcontraremos nesti restorán.
#000011
La capacidá del restorán ye d’unes 50 presones, polo que s’encamienta reservar, sobro too pa la terraza.
Too ello armoniza perbien con sidre como Foncueva, Trabanco y Trabanco sobro la madre, Poma Áurea, Roxmut, y auguardiente de sidre del Monasterio de Corias.
#000012
Ensin dubia una carta de sidres acertada y variada que faen qu’El Tormentín seya un restorán sidrería encamentáu por LA SIDRA pola so gastronomía, calidá, tradición y bon faer.
#000013
Foro denuncia la falta compromisu del “Principado” cola sidre
#000016
Muséu de la Sidre. Nava. 18:00
#000019
La Bona Confradería de los Siceratores d’Asturies va cellebar el prósimu 19 de marzu, la que sedrá la so novena edición.
#000023
LA SIDRA.- Como vien siendo avezao nes postreres ediciones, l’actu desendolcaráse nel Muséu de la Sidre de Nava de magar les seyes de la tardi y demientres el mesmu fadrán entrega de los diplomes acreítativos a los sos nuevos ‘siceratores de méritu’, que nesta ocasión sedrán concedíos al colleutivu etnográficu Los Sidros, al grupu musical Los GAscones, al humorista gráficu Neto y al Llagar Sidra Quelo.
#000024
Casa Quelo, un llagar con muncho más que sidre
#000039